LIETUVOS RESPUBLIKOS APLINKOS MINISTRAS

ĮSAKYMAS

DĖL EUROPOS SĄJUNGOS FINANSINĖS PARAMOS IR BENDROJO FINANSAVIMO LĖŠŲ, IŠMOKĖTŲ PROJEKTO NR. VP3-3.1-AM-01-V-02-038 VYKDYTOJUI UŽDARAJAI AKCINEI BENDROVEI „Nemėžio komunalininkas“, GRĄŽINIMO

2022 m. lapkričio 9 d. Nr. D1-350

Vilnius

Įgyvendindamas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3, 8.1 papunkčius, 11 punktą, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 188¹, 188², 191 punktus, 198.2 papunktį, vykdydamas Lietuvos vyriausiojo administracinio teismo 2020 m. liepos 1 d. sprendimą administracinėje byloje Nr. eA-163-552/2020, atsižvelgdamas į Lietuvos Respublikos aplinkos ministerijos Aplinkos projektų valdymo agentūros (toliau – Agentūra) 2022 m. spalio 20 d. raštu Nr. APVA‑8344 „Patikslinta informacija apie nustatytą pažeidimą projekte Nr. VP3-3.1-AM-01-V-02-038 „Vandens tiekimo ir nuotekų tvarkymo infrastruktūros renovavimas ir plėtra Vilniaus rajone“ ir siūlymai dėl tolesnių veiksmų“ pateiktą patikslintą projekto „Vandens tiekimo ir nuotekų tvarkymo infrastruktūros renovavimas ir plėtra Vilniaus rajone“ (projekto kodas VP3-3.1-AM-01-V-02-038) (toliau – projektas) atnaujinto pažeidimo tyrimo išvadą Nr. VP3-3.1-AM-01-V-02-038/IT04 (pažeidimo unikalus kodas R1828/APVA/VP3-3.1-AM-01-V/0236), kurioje nurodyta, kad projekto vykdytojas uždaroji akcinė bendrovė „Nemėžio komunalininkas“ (toliau – projekto vykdytojas) įgyvendindamas projektą nepasiekė nustatytų stebėsenos rodiklių ir pažeidė VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo, patvirtinto Lietuvos Respublikos aplinkos ministro 2008 m. liepos 29 d. įsakymu Nr. D1-401 „Dėl VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo patvirtinimo“, 34 punktą, 2009 m. gruodžio 28 d. finansavimo ir administravimo sutarties Nr. V/2009/NS/57, pakeistos 2014-09-25 šalių susitarimu Nr. 6 (toliau – Sutartis), bendrųjų sąlygų 2.1.1 papunktį ir Sutarties 1 priedo 7 punktą, į Agentūros pripažintą bendrą netinkamą finansuoti išlaidų sumą – 211 911,17 Eur (du šimtus vienuolika tūkstančių devynis šimtus vienuolika eurų 17 ct), įskaitant projekto vykdytojo įnašą – 16 068,40 Eur (šešiolika tūkstančių šešiasdešimt aštuonis eurus 40 ct), ir į Agentūros siūlymą susigrąžinti projekto vykdytojui išmokėtų lėšų dalį, taikant lėšų pervedimo būdą:

1. Nustatau, kad:

1.1. lėšų pervedimo būdu grąžintina projekto vykdytojui išmokėta lėšų dalis yra – 195 842,77 Eur (šimtas devyniasdešimt penki tūkstančiai aštuoni šimtai keturiasdešimt du eurai 77 ct), iš jų 175 732,80 Eur (šimtas septyniasdešimt penki tūkstančiai septyni šimtai trisdešimt du eurai 80 ct) – Europos Sąjungos fondų lėšos, 20 109,97 Eur (dvidešimt tūkstančių šimtas devyni eurai 97 ct) – Lietuvos Respublikos valstybės biudžeto lėšos;

1.2. projekto vykdytojas šio įsakymo 1.1 papunktyje nurodytas grąžintinas lėšas ne vėliau kaip per 90 dienų nuo šio įsakymo įsigaliojimo dienos privalo pervesti į Lietuvos Respublikos aplinkos ministerijos banko sąskaitą Nr. LT634010042400060063;

1.3. jei projekto vykdytojas vėluoja grąžinti šio įsakymo 1.1 papunktyje nurodytas lėšas per šio įsakymo 1.2 papunktyje nustatytą terminą, jis moka delspinigius, kurių dydį kas ketvirtį nustato finansų ministras, už kiekvieną uždelstą dieną.

2. Šis įsakymas gali būti skundžiamas Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymu nustatyta tvarka per vieną mėnesį nuo paskelbimo arba įteikimo suinteresuotai šaliai dienos arba tiesiogiai Vilniaus apygardos administraciniam teismui (Žygimantų g. 2, 01102 Vilnius, ar per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka per vieną mėnesį nuo paskelbimo arba įteikimo suinteresuotai šaliai dienos.

Aplinkos ministras	Simonas Gentvilas